**Kopi af mail fra Gladsaxe Kommune af 19.12.2012:**

I har ansøgt om ny driftsoverenskomst med Gladsaxe Kommune med virkning fra 01.01.2013.

Ansøgning og udgiftsfordeling er nu blevet formelt godkendt af Trafik og Teknikudvalget den 17.12.2012, som sag punkt 84 . Dagsorden, beslutning og udgiftsfordeling grundejerne imellem kan ses på kommunens hjemmeside  <http://www.gladsaxe.dk/dagsordner>

Udvalgets beslutninger er en myndighedsafgørelser med baggrund i privatvejslovens §51 og §55 stk 2. (21.12.2010). Afgørelsen kan principielt påklages til transportministeren indenfor 4 uger efter at beslutningen er meddelt eller offentliggjort. Beslutningen vil blive offentliggjort på kommunens hjemmeside og i lokalavisen medio januar 2013. Vejberettigede grundejere, der er uenige i aftalen eller udgiftsfordelingen, får her den formelle mulighed for at klage over retslige spørgsmål.

Ifølge vores aftale vil Gladsaxe Kommune løbende udføre følgende drifts og vedligeholdelsesopgaver:
- Renholdelse af kørebane
- Snerydning og glatførebekæmpelse af kørebanen
- Vedligeholdelse af skiltning og afmærkning,
- Vejbelysning,
- Oprensning af rendestensbrønde
- Mindre asfalt- og fortovsreparationer.

I har også til valgt, at Gladsaxe Kommune skal forestå større samlede arbejder på vejen - heraf udlægning af nye slidlag, større renoveringer af fortove og vejafvandingssystem. Eventuelle større samlede arbejder vil blive varslet af Kommunen, minimum 2 år før udførelsen. Udgifterne til større samlede arbejder vil blive opkrævet fra grundejerne i udførelsesåret.

Det er stadig grundejerens pligt, at udføre renholdelse, snerydning og glatførebekæmpelse på fortov og stier, der støder op til ejendommen.

Betalingen af opgaverne vil blive opkrævet over ejendomsskatten. Da den første opkrævning først af praktiske grunde kan finde sted i 2014 vil både beløb for 2013 og 2014 blive opkrævet i 2014. Vi vil tilstræbe, at dette sker i to rater. Sælges en ejendom i 2013 kan det skyldige beløb for 2013 indgå i handelens refusionsopgørelse.

Hvis I har spørgsmål om administrationen af driftsoverenskomsten, kan I kontakte Vej- og Parkafdelingen på telefon 39 57 58 52 eller på vejpark@gladsaxe.dk

Har I i stedet har spørgsmål om udførelsen af driften og vedligeholdelse kan I kontakte Driftsafdelingen på telefon 39 57 66 66 eller på drift@gladsaxe.dk

Det er også muligt, at læse mere på kommunens hjemmeside: <http://www.gladsaxe.dk/driftsoverenskomst> . Heraf fremgår ligeledes i bilag af 24.10.2012, hvordan kommunen vil opgøre udgifterne.

Vi beder jer, som kontaktpersoner, informere vejens beboere om Trafik- og Teknikudvalgets beslutning og den indgåede aftale.

Med venlig hilsen

Hans Georg Hybschmann
Gladsaxe Kommune,
Vej- og Parkafdelingen
Rådhus Allé 7, 2860 Søborg
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Direkte telefon: 39 57 58 64
Vores postkasse: vejpark@gladsaxe.dk
Kommunens hjemmeside: [gladsaxe.dk](http://www.gladsaxe.dk)